open-index/open-wikipedia-markdown huggingface dataset:
Seppo Paakkunainen

**Seppo Toivo Juhani «Paroni» Paakkunainen** (født 24. oktober 1943) er en finsk komponist for film, teater og opera, samt jazzmusiker (bariton-saksofon og fløyte), utdannet ved Sibelius-akademiet (1961–64) og studerte komposisjon ved Berklee College of Music.  Han er kjent for å kombinere folkemusikk og andre musikkformer.

Han etablerte i så måte den kjente «Karelia» (*Suomi pop 1 & 2* 1971; *Tuohihuili* 1981; *Maanitus* 1983; *Karelia* 1986).  Videre startet han «Soulset» (1968–), «Tuohi Quartet», samt en rekke storband «Nunnu» (1971), var tidlig med på Pori Jazz og fikk den finske Yrjö-prisen 1973.  Dette ble etterfulgt av «Epic Conphony», «Raido Luohti», «Ethnic Conphony»,  og «Amazonia».  Etterhvert antok musikken et finsk-latinsk jazzuttrykk, og hans «Conjunto Baron» turnerte Cuba på 80-tallet.  Han var også med i George Gruntz' storband.

Paakkunainen ledet kvartetten «Saxperiment» (1989–) som ga ut plate (1997); besetningen var ellers Pentti Lahti, Pertti Päivinen og Janne Murto.
Med Gunnel Mauritzson laget han *Fingot Svit* med Gotland-finsk musikk i sammensetning (Musica Nova Helsingfors) 2006; arbeidet avstedkom Lars Gullin-prisen 2001.
Han har hatt et langre samarbeid med Nils-Aslak Valkeapää, som har resultert i *Sámi luondu, gollerisku* (1983), *Dálveleaikkat* (DAT Forlag, 1994).

Han har siden 1960-tallet spilt i «Trio Nueva Finlandia» som sist ga ut *Ha! What's going on* (Leo, 1998) med Eero Ojanen piano og Teppo Hauta-aho bass.
Hans senere utgivelse er *Baritone* (Dragon Records, 2002) med hans egne komposisjoner, fremført av Tero Saarti trompet, Lars Sjösten piano, Pekka Sarmanto bass, Filip Augustsson bass, Reino Laine trommer og Bosse Söderberg trommer.

## Referanser


## Eksterne lenker
* 
* 
* elvisry.fi om artisten.
Halvard Hoff

**Halvard Hoff** (født 4. oktober 1884 på Gjøvik, død 11. januar 1925) var en norsk skuespiller som blant annet spilte Kongen i den aller første oppsetningen av *[[Reisen til Julestjernen]]*.

Hoff debuterte ved Ludovica Levys teaterselskap i 1907, som Bratt i Bjørnstjerne Bjørnsons *Over Ævne*. I 1908 hadde han et kort gjestespill i *[[Vildanden]]* ved Nationaltheatret, før han arbeidet ved Fahlströms teater, Den Nationale Scene og Trøndelag Teater. I 1916 fikk han fast engasjement ved Nationaltheatret. Her debuterte han som Johan Tønnesen i Ibsenstykket *[[Samfundets støtter]]*, og gestaltet mange mindre roller i klassikere som *Halte-Hulda*, *[[Peer Gynt]]* og *[[Medea (skuespill)|Medeia]]*. Hans siste oppgave ved Nationaltheatret var som Kongen i tidenes første oppsetning av *[[Reisen til Julestjernen]]* (1924).  Rundt 1920 var han i de to første stumfilmene den danske Carl Theodor Dreyer regisserte.

## Filmer
* 1919 – *[[Præsidenten]]*
* 1921 – *[[Blade af Satans bog]]*

## Referanser


## Eksterne lenker
* 
* Halvard Hoff i Scenewebarkivet
NK Celje

**Nogometni Klub CMC Publikum** er en slovensk fotballklubb fra Celje, grunnlagt i 1919. Klubben spiller i 1.SNL. Sammen med Maribor og Gorica, er klubben den eneste som har spilt i alle sesongene av PrvaLiga siden den ble etablert i 1991.

## Sesonger

## Kjente tidligere spillere

* Carlos Chacana
* Lisandro Sacripanti
* Martin Šarič
* Samir Duro
* Faik Kamberović
* Marijan Budimir
* Dragan Čadikovski
* Vladislav Lungu
*  Duško Stajić
* Domen Beršnjak
* Darijo Biščan
* Slaviša Dvorančič
* Sebastjan Gobec
* Robert Koren
* Marko Križnik
* Klemen Medved
* Nejc Pečnik
* Damir Pekič
* Aleksandar Radosavljevič
* Rajko Rep
* Dejan Rusič
* Simon Sešlar
* Aleksander Šeliga
* Jure Travner
* Dejan Urbanč
* Dare Vršič
* Janez Zavrl

## Referanser


## Eksterne lenker
*  (slovensk)
* PrvaLiga profil (slovensk)
* Transfermarkt profile (engelsk)
Xiangyang (Xiangfan)

**Xiangyang** eller **Siangyang** (tradisjonell kinesisk: 襄陽, forenklet kinesisk: 襄阳, pinyin: *Xiāngyáng*) var en kinesisk by i det nordvestre Hubei. I dag er Xiangyang – nå et bydistrikt – slått sammen med nabobyen Fancheng, så de sammen utgjør by på prefekturnivå Xiangfan.

## Historie
I Romansen om de tre riker heter det at det var i nærheten av Xiangyang at Zhuge Liang mottok sine tre besøk fra Liu Bei. Xiangyang var også hvor Sun Jian kjempet mot Liu Biao i 191 i de tre rikers tid.

Xiangyang er imidlertid mest kjent fra de mongolske invaderende styrkers lange og blodige beleiring (1267–1273). Den var også en viktig by i De tre rikers tid.

## Kirkehistorie
Xianggang er også sete for et katolsk bispedømme som fremdeles bærer dette navn. Området ble utskilt fra det apostoliske vikariat Laohekou i 1936 og ble da et apostolisk prefektur under ledelse av kinesisk sekulargeistlighet. Det ble så elevert til bispedømme i 1951. Ved midten av 1949, sist gang det var mulig å utarbeide en grundig kirkelig statistikk, var det 20.047 katolikker blant områdets 1,5 mill. innbyggere og hele 15.546 katekumener (kandidater til voksendåp). Av de 22 prestene var to utlendinger, av de 34 ordenssøstre var 6 utenlandske. Bispedømmet hadde to sykehus, ett hjem for foreldreløse barn, ett hospits for eldre, og fire skoler med 367 elever. Allerede på Kangxi-keiserens tid (1662–1722) var det katolikker i landsbyer i området, særlig nær *Qaoyang* og *Nanchang*. Da den katolske misjon skjøt fart i området etter 1838, med italienske misjonærer og kinesiske utdannet ved *Collegio cinese della Sacra Famiglia* i Napoli, steg antallet kristne raskt. Hyppige uroligheter og forfølgelser førte til både utvandring og frafall, slik at antallet katolikker bar nede i 1325 i 1870. Men i 1935 var det vokst til 19.987.   

## Samferdsel
Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.
If I Told You, You Were Beautiful

***If I Told You, You Were Beautiful*** er det andre albumutgivelsen til det norske bandet Minor Majority, utgitt i 2002.

## Sanger
#«If I Told You, You Were Beautiful»
#«By This Time Tomorrow»
#«Dancing in the Backyard»
#«She Came Back for Her Smile»
#«Smile at Everyone»
#«Motor Away»
#«The Smell of Coffee»
#«Sunburnt Noon»
#«Oh Yeah»
#«Angeline»
#«Then You Said Something»
#«Learning the Game»

## Kilder
*
Kjetil Foseid

**Kjetil Foseid** (født 1971) er en norsk musiker og sanger som er mest kjent som vokalist i Vazelina Bilopphøggers fra 2006 til bandet opphørte i 2022. 

Foseid overtok som vokalist i Vazelina Bilopphøggers etter Viggo Sandvik i 2006. Sandvik valgte å gi seg i Vazelina etter å ha fått tinnitus (øresus); han hadde vært bandets vokalist siden 1981.

## Bakgrunn
Foseid ble født den 26. juni 1971 og vokste opp i Hof i Åsnes, hvor han lærte å spille gitar av bestemoren sin da han var ti år gammel.

Senere flyttet Foseid til Kongsvinger og musikkmiljøet i «Huset», og i årene 1986–1990 sang han i et band Consistence Fire fra Flisa med Vegard Dybendal. Skoleåret 1993/1994 gikk Foseid musikklinja ved Trøndertun folkehøgskole utenfor Trondheim. Før han ble medlem av Vazelina medvirket han i lokale produksjoner av *[[Instant Musical]]*, *[[The Wall]]* og *[[Jesus Christ Superstar]]*.

En kort tid var han vokalist i blues/boogiebandet Paul & The Torpedos (1990). Deretter sang han i metalbandet Theze Harmonized (1990–1992) og var så bassist i metallbandet XTO (1993–1994). I 1993 var han vokalist og gitarist i rockebandet Flow. 

I 1995 var han gitarist i Pilot, senere Pilate, som blant annet spilte noen oppvarmingsjobber for Madrugada. Fra 1998 til 2000 var Foseid gitarist i Hütte Tü, og fra 2004-2005 spilte han gitar og sang i Molefunkers. Våren 2006 sang han i metalbandet Frantic Bleep, inntil Vazelina Bilopphøggers annonserte ham som sin nye vokalist like etter at Viggo Sandvik sluttet.

Høsten 2005 møttes Kjetil Foseid og Vazelina Bilopphøggers' frontfigur (ved siden av Viggo Sandvik) Eldar Vågan for første gang, gjennom Vazelinas pianist Tor Welo. I romjulen 2005 begynte Foseid å øve sammen med Vazelina, og han ble introdusert som ny vokalist 1.&nbsp;februar 2006. I tillegg til å være vokalist i Vazelina Bilopphøggers, spilte han også i mange år bassgitar og koret i det Kongsvingerbaserte bandet Hildur (fra 2011–2018), som hadde et repertoar som spente fra hardrock til pop og techno.

Han har også vært et av de fem medlemmene i musikk-, sketsj-, og revybandet VM-Trosserne, og spiller fortsatt med dem av og til. I 2015 ga han ut albumet *Feel the Flow* med bandet Hildur.

Vazelina Bilopphøggers tre siste konserter ble avholdt i Oslo Spektrum i 2022.

## Diskografi
### Vazelina Bilopphøggers
* *[[Bensin på bålet]]* (2007)
;Singler
* *Rally rett i kroppen* (2007)
* *Schwabadaba ding ding* (2007)
### Pilot/Pilate
* *[[Pilate (Pilate-album)|Pilate]]* (2002)
;Singler
* *Painted Perfect Room* (1997)
* *Adored* (1998)
### Hildur
* *Feel the Flow* (2015)
### Flow
* *[[Seeds (Flow-album)|Seeds]]* (1995)
### Deltar på

* Glåmdal Musikkforum: *[[Huset &ndash; 13 år på nåde]]* (1995), bidro med *Blackened Mirror*, *Tears* og *Last Word* med bandene Theze Harmonized, XTO, Flow
* Frantic Bleep: *[[The Sense Apparatus]]* (2005)
* A Rose for Emily Records: *[[Dansbare takras og andre lekkerbiskener]]* (2005)
* Eda-Pelle & The Four Duga: *[[Pelles näst bästa]]* (2015)

## Referanser


## Eksterne lenker
* 
* 
*
Blue Wonder Power Milk

***Blue Wonder Power Milk*** er det andre musikkalbumet av det belgiske bandet Hooverphonic. Albumet ble gitt ut i 1998 og er det første albumet vokalisten Geike Arnaert synger på. Dette albumet skiller seg ut fra den forrige utgivelsen *[[A New Stereophonic Sound Spectacular]]* ved at det har mindre taktpauser og flere samplinger samt tradisjonelle sangstrukturer. 

Singelen «Club Montepulciano» ble en stor slager i Belgia og ved forskjellige collegeskoler i USA. «Renaissance Affair» fra samme album ble forøvrig brukt i amerikansk reklamekampanje for den nye «folkevogna» fra VW, mens «This Strange Effect» ble brukt i reklame for en mobiltelefon fra Motorola.

## Sporliste
#«Battersea» (3:50) &ndash; Alex Callier
#«One Way Ride» (3:22) &ndash; Callier
#«Dictionary» (3:32) &ndash; Callier
#«Club Monterpulciano» (3:41) &ndash; Callier
#«Eden» (3:33) &ndash; Callier
#«Lung» (2:44) &ndash; Callier
#«Electro Shock Faders» (3:07) &ndash; Callier
#«Out of Tune» (3:26) &ndash; Frank Duchêne
#«This Strange Effect» (3:55) &ndash; Davies
#«Renaissance Affair» (3:25) &ndash; Callier
#«Tuna» (3:48) &ndash; Bartsoen, Callier
#«Magenta» (4:51) &ndash; Callier
#«Neon» (3:06)

## Musikere
* Geike Arnaert &ndash; vokal
* Raymond Geerts &ndash; gitar
* Frank Duchêne &ndash; lydtekniker & keyboards
* Alex Callier &ndash; programmering & keyboards

## Eksterne lenker
*
Denis Decay

**Denis Decay** (født **Denis Kamphaug**, 1961–2018) var en norsk musiker.

Debuterte som bassist i hardrockbandet Antares i 1979, på Club 7 i Oslo. I 1980 bassist/trommeslager i punkbandet Akutt-80, som i 1981 utga en selvtitulert EP på Akutt Plater.

Fra 1982–85 var han gitarist/vokalist i Blundertown (het opprinnelig Lydskrift), som i 1983 utga singelen «Possibilities» på svenske Pang records.

Fra 1985 til 1988 tilknyttet *[[Arbeiderbladet]]s* ukentlige musikkbilag, *[[Nye Takter]]*, en stund som deres London-korrespondent. I London startet han The Siren Clouds, hvor blant annet Leigh Heggarty (senere gitarist i The Ruts D.C) medvirket. I 1991 utkom CD-en *Splash for Venus* (A Rose for Emily records), produsert av Svein Solberg.

Fra 1986 – 1989 vokalist/gitarist i Heart of Mary, som i 1989 utga albumet, *Greetings from Stuckvill*e (A Rose for Emily records). Bandet vant NRK Ungdommens radioavis' rockemønstring i 1988, med låta «Albert Einstein never lived in my hometown».

Senere medlem i Hütte Tü, Molefunkers, The Spirits og Mein Kampfhaug.

## Diskografi/Låtskriver
* Akutt-80: EP-5 spor Akutt Plater, 1981
* Akutt-80: «Prostituert.» Spor på samle-CD, «Hurra for Norge, vol. 3», Svindel Records 2008
* Akutt-80: «Nekt Blankt.» Spor på samleplate, «Bloodstains across Norway» Vinyl- og CD-utgivelse, Bootleg 2003.
* Blundertown: «Possibilities»/«Bil uten lys» 7" Pang records 1983
* Heart of Mary: «I've got the Harry Truman shivers», spor på samle-LP «Rock 'n' roll Stowaways», That's Entertainment 1988.
* Heart of Mary: Greetings from Stuckville, LP, 1989 A Rose for Emily Records
* Heart of Mary: «Between our worlds», spor på samle-CD, 1995 A Rose for Emily Records
* Heart of Mary: «A death in Blundertown», spor på samle-CD, 2005 A Rose for Emily Records
* The Siren Clouds: Splash for Venus, CD, 1992 A Rose for Emily Records
* The Siren Clouds: «Tally-Ho», spor på samle-CD, 1995 A Rose for Emily Records
* The Siren Clouds: «Sundown Soon», spor på samle-CD, 1995 A Rose for Emily Records
* The Siren Clouds: «Interior Landscapes», spor på samle-CD, 2005 A Rose for Emily Records
* Kamphaug/Larsen: «Bells», spor på samle-CD, 1995 A Rose for Emily Records
* Hütte Tü: «Shockwave», spor på samle-CD, 2005 A Rose for Emily Records
* Molefunkers: «Marching out», spor på samle-CD, 2005 A Rose for Emily Records
* Molefunkers: «Screwed up little you blues», spor på samle-CD, Aurora Rec., 2005 A Rose for Emily Records
* Lydskrift: «Under Fanen», spor på samle-CD-en «Hurra for Norge, vol.3», Svindel Records 2008. 
* Mein Kampfhaug «PanzerWagner» LP 2018 A Rose for Emily Records

## Referanser


## Eksterne lenker
* Denis Kamphaug  hos Rockheim
Geike Arnaert

**Geike Arnaert** (født 14. september, 1979) er en belgisk musiker. Hun var hovedvokalist i det belgiske popbandet Hooverphonic fra 1998 til 2008. 

Hennes musikalske forbilder spenner seg fra Rolling Stones, The Doors, David Bowie, Iggy Pop, Kiss, Bee Gees, Led Zeppelin, Black Sabbath, Lou Reed, Nirvana, Joni Mitchell to Anggun, Cher, Portishead, Massive Attack, Cocteau Twins, Elton John og Blondie.

## Eksterne lenker
* 
* 
* 
* Geike.be – Geike Arnaerts offisielle nettsider
Boyzvoice

**Boyzvoice** var en fiktiv norsk guttegruppe («boyband») bestående av Tom Petter «M'Pete» (Espen Eckbo), Torbjørn «Hot Tub» (Øyvind Thoen) og Roar «Roar» Lund-Bergseter (Kaare Daniel Steen). Komikeren Espen Eckbo realiserte prosjektet, som var en parodi på fenomenet gutteband. 

Prosjektet ble populært, og gruppa solgte stort i Norge. For mange ungjenter var Boyzvoice like mye et ordentlig boyband som en parodi. Gruppa solgte til sammen over 30&nbsp;000 singler, og lå i 1999/2000 10 uker på toppen av VG-lista Topp 20 med «Let Me Be Your Father X-mas». 

Gruppa spilte inn filmen og albumet *[[Get Ready to Be Boyzvoiced]]* i 2000. Albumet lå 7 uker på VG-lista.

## Eksterne lenker
*
Copenhagen Business School

**Copenhagen Business School** (**CBS**, tidligere **Handelshøjskolen i København**) er en handelshøyskole i København. Den ble opprettet som privat institusjon i 1917 av *Foreningen til Unge Handelsmænds Uddannelse* (FUHU). Handelshøyskolen ble i 1965 en del av det nasjonale utdannelsessystem i Danmark og reguleres i dag av den danske universitetsloven fra 2003. CBS' øverste leder er rektor, som er ansatt av et styre med eksternt flertall. Johan Roos tiltrådte i 2009 som ny rektor. 

Skolen har cirka  studenter og  medarbeidere, og er dermed en av de største handelshøyskolene i Nord-Europa. De mottar årlig opp mot 1000 utvekslingsstudenter. I Norge har CBS utvekslingsavtaler med både Norges Handelshøyskole og Handelshøyskolen BI. Skolen er også populær blant utenlandske helgradsstudenter, spesielt blant nordmenn. 

Skolens hovedbygg ligger ved Solbjerg Plads på Frederiksberg. Foruten Solbjerg Plads har også skolen større bygg i Dalgas Have, Porcelænshaven og på Kilen, 

Skolen var tidligere oppdelt i to fakulteter: *Det erhvervsøkonomiske Fakultet* og *Fakultetet for Sprog, Kommunikation og Kultur*. Disse ble i 2007 slått sammen og skolen gikk da over til en monofakultær struktur. 

## Financial times European Masters in Management-rangering

## Referanser


## Eksterne lenker
* Copenhagen Business School
* Foreningen til Unge Handelsmænds Uddannelse
Otternes

**Otternes** eller **Åtnes** er et rekke- og klyngetun midt mellom Aurland og Flåm i Vestland fylke. Tunet består av i alt 27 bygninger. 15. mai 2025 informerer Riksantikvaren om at tunet blir fredet.

## Historie
Otternes har spor av bosetting fra ca. 300 e. Kr. og de eldste bygningene Guttormstova og Eilertstova ble oppført omtrent ved år 1700. Jordutskiftingen i 1860-årene fikk ikke følger for Otternes hvor teigblandingen besto helt frem til 1987. Tunet besto opprinnelig av fire gårder: Tomasgarden, Guttormgarden, Oddagarden og Andersgarden. På 1800-tallet bodde der 30 mennesker i tunet. De gjenværende to gårdene ble drevet på gammelmåten helt frem til 1970-årene. Tunet er derfor lite preget av forandringer, og mange av bygningene fremstår derfor omtrent slik de gjorde på 1700-tallet.  I tillegg er kulturlandskapet med hauger, brønner, murer og trapper intakt. Stedet har på grunn av sitt autentiske miljø vært benyttet som ramme i flere filminnspillinger, bla. «En håndfull tid» fra 1989 av Martin Asphaug, Norsk Film. Otternes har vært fraflyttet siden 1996.

Fra 1974 ble deler av tunet overtatt av Aurland kommune. I 1987 tok kommunen over resten av  tunet, og opprettet i 2012 Stiftinga Otternes Bygdetun som  eier og forvalter av Otternes.
Det planlegges omfattende restaurering av bygningsmassen på tunet.

## Galleri

2006_05_14_Otternes_011.jpg|Otternes sett fra nord. Klyngetun.
Ottnes - rekketun.jpg|Otternes. Mange bygninger fremstår som på 1700-tallet. 
2006_05_14_Otternes_023.jpg|Rekketun. Guttormsstova kan skimtes helt til venstre.
2006_05_14_Otternes_014.jpg|Rekketun. Thomastova nr. 2 fra venstre av husene med gavlen mot fjorden.
Ottnes Kubåser i fjøs.jpg|Otternes. Kubåser i et fjøs. 


## Referanser


## Eksterne lenker
* Otternes bygdetun
* Otternes
Alex Callier

**Alex Callier** (født 6. desember 1972 i Sint-Niklaas) er en belgisk musiker. Han er gitarist, bassist, keyboardist og programmerer i det belgiske popbandet Hooverphonic, som han ble medlem av i 1996. 

Callier er også ledende låtskriver i bandet og skrev låten for åpningsseremonien til Europamesterskapet i fotball 2000, som ble holdt i Brussel, Belgia. Resultatet ble en 12 minutter lang sang kalt «Visions» som tilslutt ble kjenningsmelodien for hele mesterskapet. Åpningsseremonien ble forøvrig sett og hørt av over en milliard mennesker.

Hans musikalske forbilder spenner seg fra Miles Davis, Dizzy Gillespie, Sly & the Family Stone, The Smiths, New Order, Cocteau Twins, David Sylvian og The Pixies.

## Referanser


## Eksterne lenker
* 
* 
*
CBS (andre betydninger)

**CBS** kan sikte til
*CBS (Columbia Broadcasting System) &ndash; er et amerikansk medieselskap som er landsdekkende.
*Israel Central Bureau of Statistics
*Copenhagen Business School (**CBS**) &ndash; er en dansk handelshøyskole.
*CBS Records, se CBS (plateselskap)
U2.communication

***U2.communication*** er et U2 konsertalbum kun utgitt til medlemmer i www.u2.com-fanklubben. 
          
## Sporliste

### Audio CD
# «City of Blinding Lights» (Chicago, mai 2005)
# «Vertigo» (Chicago, mai 2005)
# «Elevation» (Chicago, mai 2005)
# «I Still Haven't Found What I'm Looking For» (Milano, juli 2005)
# «Miracle Drug» (Chicago, mai 2005)
# «Miss Sarajevo» (Milano, juli 2005)
# «The Fly» (Chicago, mai 2005
# «With or Without You» (Milano, juli 2005)

### CD-Rom
# «Vertigo» &ndash; Live from Milan (Film)
# Screensavers
# Wallpapers
# U2.com Access

## Eksterne lenker
* www.u2.com fanclub
Raymond Geerts

**Raymons Geerts** (født 1. desember 1959 i Sint-Niklaas) er en belgisk musiker. Han er gitarist i det belgiske popbandet Hooverphonic, som han ble medlem av i 1995. Hans musikalske forbilder spenner seg fra The Brian Setzer Orchestra, KISS, The Sweet, Pink Floyd, Chris Isaak, Cousteau, Goldfrapp, David Sylvian, Portishead, Serge Gainsbourg og Fiona Apple.

## Eksterne lenker
*
Ane Hoel

**Ane Hoel** (født 15. januar 1945 i Ringsaker i Hedmark) er en norsk skuespiller og litteraturviter. 

Hoel ble utdannet ved Statens Teaterskole og engasjert ved Nationaltheatret i 1969. Fram til 1974 spilte hun en rekke store roller i stykker som *[[Samfundets støtter]]*, *[[Kongs-Emnerne]]* og *[[Kjærlighetens komedie]]*. I 1979 var hun tilbake på teatret. I 1984 spilte hun sin siste rolle på Nationaltheatret i seriemonologen *Samtaler*. For teatret har hun også laget Alf Prøysen-programmet *Æille er vi like*, som hun blant annet gjestet Hålogaland Teater med i 1985.

Ane Hoel har deltatt i flere spillefilmer og NRK-produksjoner i fjernsyn og radio, blant annet som moren til Anne Cath. Vestly-figuren Guro i TV-serien *[[Guro (TV-serie)|Guro]]* i 1980. 

På 1990-tallet utdannet hun seg til litteraturviter ved Universitetet i Tromsø. I 1994 tok hun cand.philol.-graden med oppgaven *Flukten fra fornedrelsen : en nærlesning av Alf Prøysens roman Trost i taklampa*. 

I 1995 samarbeidet hun med visekunstneren Jørn Simen Øverli om en ny sceneversjon av Prøysens *[[Trost i taklampa]]* for Hedmark Teater. I den forbindelse utga hun boka *Pass deg for dom som slår og tru itte dom som klappe*, basert på sin egen universitetsoppgave.

Hun var 1998–2010 ansatt som høyskolelektor ved Høgskolen i Hedmark, avdeling for lærerutdanning på Hamar. Hun har skrevet litterære studier om blant annet Ibsens kvinneskikkelser. 

## Bibliografi
* *Ensomme Nicaragua*. Av Ane Hoel og Mons Lie. Gyldendal, 1984. (Sammen med Mons Lie). ISBN 82-05-15097-4
* *Pass deg for dom som slår og tru itte dom som klappe. Om Alf Prøysens roman Trost i taklampa*. Tano forlag, 1995. ISBN 82-518-3400-7
* *Hvorfor Ibsen?, veier til forfatterskapet*. Redigert av Ane Hoel. Kolofon forlag, 2010. ISBN 978-82-300-0753-2

## Referanser


## Eksterne lenker
* Ane Hoel i Scenewebarkivet
*
*
Slaget ved Omdurman

I **slaget ved Omdurman** ble en tallmessig overlegen sudanesisk styrke knust av en mindre styrke britiske og egyptiske tropper. Det var en blodig demonstrasjon av effektiviteten til moderne våpen som maskingeværer og kanoner og markerte britenes erobring av Sudan.

## Kilder

* *River War: An Historical Account of The Reconquest of the Soudan*, to bind, av Winston Spencer Churchill, utgitt av Longmans & Green i 1899, forkortet til ett bind i 1902; fullstendig versjon republisert av St. Augustine's Press i 2006, ISBN 1-58731-700-1

## Eksterne lenker

* Slaget om Omdurman, fra ''With Kitchener to Khartoum'' av G. W. Steevens
Texaco Cup

**Texaco Cup** var en britisk, irsk cupturnering som ble arrangert i årene 1971 til 1975 der lagene som deltok ikke var kvalifisert for spill i europeiske turneringer. I 1973 trak de irske lagene seg fra turneringen for å danne sin egen turnering. I 1975 trakk Texaco seg som sponsor for turneringen, og fra 1976 het turneringen Anglo-Scottish Cup. Finalen ble avgjort over to kamper, med unntak av 1974 der det bare ble spilt en kamp.

## Resultat fra finalene i Texaco Cup
 

Resultater fra den irske turneringen

 

## Referanser
Ookubi

**Ookubi** (大首; også romanisert som **ōkubi** eller **ôkubi**) er, ifølge japansk mytologi, enorme hoder. Når en ookubi viser seg på himmelen, er det et tegn på en nært forestående katastrofe, som f.eks. en tyfon, jordskjelv, tsunami eller en brann ville skje. Når disse hodene dukket opp på himmelen, (fks. på månen) trodde japanerne at de hadde kort tid igjen å leve.
Institut for Miljøvurdering

**Institut for Miljøvurdering** var et institutt under det danske miljøministeriet. 

Instituttets formål var å medvirke til at miljømålene ble nådd på den økonomisk mest effektive måte.

Instittutet ble opprettet i februar 2002 med Bjørn Lomborg som direktør. Lomborg forlot stillingen i juli 2004 og ble avløst av Peter Calow.

I 2007 ble instituttet lagt ned.

## Eksterne lenker
* Institut for Miljøvurdering
ABC Startsiden

**ABC Startsiden AS** er et medieselskap som blant annet eier nettsiden startsiden.no. Den er et av Norges mest brukte nettsteder, og hadde i 2007 i underkant av  brukere ukentlig. Startsiden.no inneholder en katalog over primært norske nettsider, som blir vedlikeholdt av en egen redaksjon. Nettstedet har også et stadig økende omfang av utenlandske ressurser, samt en egen søkemotor, Startsiden Søk. Nettstedet har også en nynorsk versjon, Startsida.no. Selskapet står også bak nettavisen ABC Nyheter og TV-guiden meeTV.

## Fra hobbyprosjekt til nasjonal startside

ABC Startsiden ble startet som en privat hjemmeside i juni 1996 av Tom Ottmar. Han var NRK-ansatt og ville hjelpe journalister til å finne fram til kilder på nettet. I mai 1999 kjøpte Telenor 35 prosent av aksjene i selskapet, og året etter kom også Schibsted inn på eiersiden. I august 2000 ble Espen Udland ansatt som daglig leder i selskapet, og innen utgangen av året talte Startsiden ni ansatte. I september ble også nettavisen Magasinet startet.

Høsten 2001 endret ABC Startsiden forutsetningene sine til å peke til alle norske nettsteder samt de beste nettstedene fra utlandet. På samme tid ble katalogen utvidet fra 5&nbsp;000 pekere til om lag 50&nbsp;000 redaksjonelt vurderte pekere.

Eierstrukturen i selskapet ble på nytt endret i 2006, og 14. desember 2006 fikk Telenor tilslaget slik at selskapet eide 99,6 % av aksjene i ABC Startsiden. I mars 2017 ble ABC Startsiden kjøpt av Trygve Hegnars eierselskap Periscopus for å inngå i Hegnar Media. 

## Produkter

* Søk i telefonkatalogen og nyhetssøk kom i 2003.

* Startsiden Søk ble lansert i 2005 og har katalogen som en av bestanddelene. «Det er ikke antall treff som er interessant. Vi er ikke opptatt av mengde, men av kvalitet», sa daglig leder Espen Udland under lanseringen og la til at de dermed håpet på å luke ut unøyaktige treff, som flere andre søkemotorer sliter med. Søkemotoren er delt opp i et norsk søk, hvor kun norske nettsteder blir indeksert, et verdenssøk med Google som fundament, et katalogsøk, nyhetssøk, bedriftssøk, kartsøk og shoppingsøk.

* Nynorsk-satsingen Startsida.no ble etablert i 2005, og er en oversatt versjon av startsiden.no.

* Torsdag 15. februar 2007 lanserte ABC Startsiden en ny nasjonal nettavis under navnet ABC Nyheter. Denne er en videreføring av magasinet *Neste Klikk*, som fokuserte på kultur, kuriosa og underholdning. Redaksjonen dekker nyhetsbildet, gir overblikk og er rett på sak. Litt senere på høsten ble ABC Nyheter.no også tilført en tjeneste for levende bilder og nyhetsvideo. I oktober samme år ble også nyhetstjenesten *Overblikk* lansert. Denne tjenesten er imidlertid blitt lagt ned.

* SeDenne.no, som plukker ut anbefalte videoklipp.
* ABC Guider ble i 2022 lansert som en del av startsiden.no, en innholdstjeneste som skal gi uavhengige kjøpsanbefalinger.
* I 2023 ble ABC Penger lansert som en tjeneste av ABC Startsiden AS. Den har som mål å sammenligne ulike finansielle tjenester for norske forbrukere. Den første vertikalen fokuserer på en uavhengig sammenligning av alle tilgjengelige kredittkort i det norske markedet. 

## Referanser


## Eksterne lenker
* 
* ABC Nyheter
Zell am Harmersbach

**Zell am Harmersbach** er en by i den tyske delstaten Baden-Württemberg nær den franske grensen, beliggende i regionen Ortenau i den vestlige delen av Schwarzwald. Zell var i tidligere tider den minste byen i Det tysk-romerske riket.

## Geografi
### Geografisk Beliggenhet
Zell ligger ved utgangen av Harmersbach-dalen, en sidedal til Kinzigdalen.

### Byvåpen
Byvåpenet til Zell – en sort ørn med gullfarget bakgrunn – er våpenet til Det tysk-romerske riket og symboliserer historien som tidligere riksby.

## Kultur og severdigheter
*Heimatmuseum Fürstenberger Hof
*Storchenturm-Museum
*Villa Haiss, Museum for samtidskunst

## Galleri

Fil:Fuerstenberger-hof01.jpg|Fürstenberger-gården
Fil:Storchenturm01.jpg|Tårnet Storchenturm
Fil:Zeller-bahnhof.jpg|Modell av jernbanestasjonen
Fil:Pfarrhofgraben01.jpg|Pfarrhofgraben, kirken og kontoret til lokalavisen


## Eksterne lenker
* 
* Ortenaukreis
Dongeribukse

En **dongeribukse**, også kalt **olabukse**, **denimbukse**, **jeans** og annet, er en bukse framstilt av dongeri, også kalt denim, et grovt bomullsstoff.  Dongeribukser produseres i alle slags farger, men blått, og dernest svart, er nesten helt dominerende. Buksene har ofte kobbernagler for å forsterke lommene og synlige sømmer i avstikkende farger. Fordi stoffet er forholdsvis slitesterkt og tykt, ble dongeribuksen opprinnelig laget for bruk under kroppsarbeid, blant annet i USA fra slutten av 1800-tallet. Dongeribuksen er siden blitt et svært utbredt arbeids- og fritidsplagg for begge kjønn, og brukes særlig av unge.

## Etymologi
De tidligste kjente forløperne til dongeribukser kommer fra den indiske eksporten av tykke bomullsstoffer på 1600-tallet. Noen av disse ble farget i indigo og solgt ved Dongarii Fort nær Mumbai. Sjømennene kalte dette stoffet *dungaree* og klippet det til slik at det passet dem. Dette har siden gitt opphav til begrepet dongeri på norsk.

Det særnorske begrepet *olabukse* var opprinnelig et varemerke. Opphavsmannen var Tor Wessel Kildal i firmaet Adelsten Kjølner AS. Det stammer trolig fra betegnelsen *olasoldater*, som var et populært kallenavn på de norske soldatene i Tysklandsbrigaden like etter annen verdenskrig. Buksene ble først laget for gutter i 10&ndash;12-årsalderen, med det håp å gjøre dem populære ved å knytte navnet til den positive ola-betegnelsen.

Ordet *jeans* henger sammen med navnet på den italienske havnebyen Genova, der sjømennene gikk kledt i tøy av dongeri eller denim, det vil si: Den franske betegnelsen for det grovvevde lerretsstoffet derfra var *bleu de Gênes*, et uttrykk som er lånt fra det italienske *blu di Genova* og bokstavelig betyr «blå fra Genova». Det franske bynavnet ble i engelsk tale og skrift til *jeans*.

## Historie

## Referanser


## Se også
* Denim
* Snekkerbukse
* Olajakke

## Eksterne lenker
* 
* ''Slik velger du riktig jeans'' (2011)
*
Verdens sande tilstand

***Verdens sande tilstand*** er en dansk bok av Bjørn Lomborg, hvis hovedtese er at miljøforkjempernes forutsigelser og påstander er overdrevne, samt at midler som anvendes på miljøforbedringer skal prioriteres etter hvor de gjør mest nytte. Den er utgitt på engelsk som *The Skeptical Environmentalist*. 

Boken var inspirert av en artikkel med intervju av professor Julian Simon i *[[Wired]]*. Både den danske og engelske utgaven av boken har skapt en meget stor debatt, og et fokus på miljøøkonomi. 

Foruten et stort antall leserbrev i dansk presse er bokens påstander kritisert i blant annet det amerikanske tidsskriftet *[[Scientific American]]*, en kritikk som ble kraftig tilbakevist i tidsskriftet *[[The Economist]]*.

## Tittelen
Den danske tittelen er en ironisk kommentar til bøkene fra Worldwatch Institute som utgir *[[Verdens Tilstand]]*.

## Undersøkelser for vitenskapelig uredelighet
På bakgrunn av klager i begynnelsen av 2002 fra biologen Kåre Fog, Mette Hertz, Henrik Stiesdal, Stuart Pimm og den tidligere redaktøren for tidsskriftet Nature Jeffrey Harvey, undersøkte Udvalgene Vedrørende Videnskabelig Uredelighed (UVVU) den engelske utgaven av boken.

UVVU avgjorde at boken «*falde[r] ind under begrebet [[vitenskapelig urederlighet|videnskabelig uredelighed]]*», dog ikke med forsett eller grov forsømmelighet, men «*i klar strid med normerne for god videnskabelig skik*».

Avgjørelsen skapte en del debatt, og etterfølgende underkjente det danske *Videnskabsministeriet* UVVUs avgjørelse, blant annet på grunn av at utvalget ikke presiserte Bjørn Lomborgs feil.

## Kritikkpunkter mot ''Verdens sande tilstand''
Den største oversikten over ankepunkter mot boken er satt opp av biologen Kåre Fog på hjemmesiden www.lomborg-errors.dk) som tar utgangspunkt i den engelske utgaven.

Flere har kritisert boken for mange (totalt 2930) og lite relevante fotnoter.

## Referanser


## Eksterne lenker
* «Critiques and replies» – Bjørn Lomborg svarer på kritikken av boken.
* «The Doomslayer», artikkelen fra *[[Wired]]* av Ed Regis med intervju av Julian Simon.
* UVVUs avgjørelse
* Lomborg-errors.dk – Kåre Fogs kritikk av boken.
NorgesGruppen

**NorgesGruppen ASA** er et av Norges største handelshus, med kjernevirksomhet innen dagligvarehandel og grossistvirksomhet. Gjennom kjedekonsepter som KIWI, MENY, SPAR og Joker dekker konsernet segmentene lavpris, supermarked og nærbutikk.

Konsernet har en rekke ganger mottatt kritikk for konkurransehemmende praksis i det norske dagligvaremarkedet, inkludert bøter fra Konkurransetilsynet.

## Butikkjeder
NorgesGruppen eier flere butikkjeder:
* KIWI
* MENY
* SPAR, Joker og Nærbutikken
* Servicehandel; bl.a. Deli de Luca, MIX og Jafs.

## Grossistvirksomhet
ASKO er NorgesGruppens engrosvirksomhet og opererer med 13 regionale selskaper. ASKO leverer varer til dagligvare- og servicehandelssegmentene i hele Norge.

## Historie
NorgesGruppen ASA er et norsk handelskonsern med virksomhet innen dagligvare og servicehandel. Konsernet har røtter tilbake til slutten av 1800-tallet gjennom kjøpmannstradisjoner og grossistvirksomhet i Norge. I sin moderne form ble NorgesGruppen etablert i 1994 som en sammenslutning av flere grossist- og detaljhandelsaktører. Selskapet har siden vokst til å bli landets største dagligvareaktør, med kjeder som KIWI, Meny, Spar og Joker.

I dag står NorgesGruppen for en betydelig andel av dagligvareomsetningen i Norge og er en av landets største arbeidsgivere.

## Referanser


## Eksterne lenker
* 
*
Høgset

**Høgset** eller **Hogset**  en gård i Gjemnes komomune i Møre og Romsdal, mellom Storlandet og Gjemnes. 
Høgset strekker seg fra Gjemnes Kirke til Grønsetbekken, og ligger der Kornstadfjorden og Gjemnessundet møter Freifjorden. Høgset har også et lite industrifelt med blant annet dypvannskai. 

Stedet har gjennom lang tid vært et kommunikasjonssenter. I flere tiår var her fergested for strekningen Kvitnes - Høgset, på veien mellom byene Kristiansund og Molde, men etter at KRIFAST-sambandet åpnet i 1992, ble fergekaia lagt ned. Gjemnessundbrua har landfeste på Høgset, like ved den gamle fergekaia. 

Ved Hogset industriområde har arkeologer funnet spor etter et gårdsanlegg fra jernalderen. Området har en rekke arkeologiske kulturminner, bl.a. et gravfelt fra samme tidsperiode.   

Stedsnavnet er tidligere stavet Høgset, men Kartverket skriver nå Hogset, Hogsetneset, Hogsetbekken og Hogsetbukta. 

Høgsetleira naturreservat ble vernet 2002.  

## Referanser
Kjell Aamot

**Kjell Aamot** (født 1950) er en norsk samfunnsøkonom og forretningsdrivende. Han var konsernsjef i Schibsted ASA fram til 2009. Aamot har hatt en rekke lederstillinger og styreverv i norsk næringsliv, deriblant styremedlem i *[[Aftenposten]]*, *[[VG]]*, *[[TV 2]]* og Nordea. Aamot startet i Schibsted-konsernet som økonomidirektør i *VG* fra 1977 til 1985, og deretter som administrerende direktør fra 1985 til 1989. Aamot tiltrådte som konsernsjef i Schibsted ASA i 1989.

Han er utdannet siviløkonom fra Handelshøyskolen BI (1973). Før han kom til Schibsted, var han ansatt i Bergen Bank fra 1973 til 1975 og i Dyno Industrier fra 1975 til 1977.

## Referanser


## Eksterne lenker
* Schibsteds offisielle hjemmeside
* Schibsteds konsernledelse
United States Patent and Trademark Office

**United States Patent and Trademark Office** (**PTO**) er et amerikansk føderalt forvaltningsorgan som gir patenter og varemerkebeskyttelse til oppfinnere og næringsdrivende for deres forretnings- og produktoppfinnelser.

PTO er underlagt Handelsdepartementet og har sitt hovedkontor i Alexandria i Virginia.

## Se også
* U.S. Copyright Office

## Eksterne lenker
*
Colin Boulton

**Colin Donald Boulton** (født 12. september 1945 i Cheltenham, Gloucestershire, England) er en engelsk tidligere fotballspiller som har spilt for tre engelske fotballklubber og to amerikanske fotballklubber i årene 1964 til 1980.

## Biografi
Colin Boulton skrev sin første profesjonelle kontrakt med Derby County sommeren 1964. I 1972 og 1975 ble han ligamester med Derby, og han var den eneste Derbyspilleren som spilte alle 84 ligakamper i de to sesongene klubben ble ligamester. I 1976 ble han for en kort periode lånt ut til Southampton før han i mars 1978 gikk til amerikanske Tulsa Roughnecks. Sommeren 1979 ble Los Angeles Aztecs hans neste klubb før han returnerte til England, og Lincoln City i 1980. Han pådro seg en alvorlig skade i en kamp mot Crewe Alexandra kort tid etter han hadde signert for Lincoln City, og måtte på grunn av denne skaden gi seg som fotballspiller.

## Karriere som spiller
### Klubblag

## Meritter
### Som spiller
* Ble engelsk seriemester med Derby i 1971/72.
* Ble engelsk seriemester med Derby i 1974/75.
* Holdt nullen i 23 ligakamper i 1971/72 sesongen.

## Referanser


## Kilder
* Mortimer, Gerald (2004): *The Who´s Who of DERBY COUNTY*. Breedon Books Publishing, Derby. ISBN 1-85983-409-4

## Eksterne lenker
*
Henry Newton

**Henry Albert Newton** (født 1944) er en engelsk tidligere fotballspiller som har spilt for fire engelske fotballklubber. 

Newton spilte 4 U-23 kamper for .

## Biografi
Henry Newton skrev sin første profesjonelle kontrakt med Nottingham Forest sommeren 1961. Ni år senere gikk han til Everton før han i september 1973 ble kjøpt av Derby County for £100 000. Dette var Brian Clough sitt siste kjøp for Derby for bare en måned senere trakk han seg fra jobben som manager. Selv om Newton ikke var fornøyd med at Clough forsvant fortsatte han i klubben og to år senere ble han ligamester med Derby. I 1977 gikk han til Walsall hvor skadeproblemer sørget for at han måtte legge opp som spiller. 

## Karriere som spiller
### Klubblag

## Meritter
### Som spiller
* Ble engelsk seriemester med Derby i 1975.

## Kilder
* Mortimer, Gerald (2004): *The Who´s Who of DERBY COUNTY*.  Breedon Books Publishing, Derby. ISBN 1-85983-409-4
Håkon Skogseid

**Håkon Skogseid** (født 14. januar 1988) er en  norsk tidligere fotballspiller. 

Etter et par år i OB har han i januar 2017 vendt hjem til Nadderud igjen, etter at han også har spilt flere sesonger i Tippeligaen for Viking FK.

## Historie
Håkon er sønn av Heine og Bjørg Skogseid og spiller i dag for Stabæk. Han er 186cm høy, og veier 75kg. 
Håkon startet sin idrettskarriere i friidrettsklubben Tyrving. Han imponerte under flere stevner og ble regnet som et stort talent innen idretten. Likevel var det fotballspiller han ville bli, og med hans fart og spilleforståelse var ikke veien til 1. divisjon lang. Skogseids mål for 07/08-sesongen var å etablere seg på A-laget til Notodden. Dette gjorde han til gagns, og fikk også debut på U21-landslaget. Han imponerte nok til å lokke Vikings interesse.

## Fotballkarriere
* Skogseid har en rekke aldersbestemte landskamper; de fleste av dem som kaptein. 
* 28. mai 2006 debuterte han i tippeligaen for Stabæk borte mot Start. Kampen endte 1-0 til Stabæk. 
* Mot Molde, 29. oktober, kom han innpå og spilte de siste 20 minuttene som midtstopper sammen med Mike Kjølø. Skogseid har senere uttalt at den kampen var karrierens definitive høydepunkt.
10. januar 2019 la han opp som fotballspiller.

## Referanser


## Eksterne lenker
*
I Quattro Libri dell’Architettura

***I Quattro Libri dell'Architettura*** er et bokverk om arkitektur skrevet av renessansearkitekten Andrea Palladio. Det er skrevet som en lærebok i arkitektur. Verket ble publisert i 1570 i Venezia.

Verket har hatt stor innflytelse på vestlig arkitektur. Palladio gjør en nyvinning ved at han i tegningene legger inn størrelsene i stedet for å omtale det i teksten som til da var vanlig. Palladio tar for seg sine egne byggverk og legger frem prinsipper for hvordan bygg skal designes.

Bok en begynner med forberedelsene. Den omtaler materialer, fundamentering og fundamenter, og fortsetter med design og de fem søyleordner. Valget av søyler bestemmer hele byggets proporsjoner. Palladio skriver om typer rom i bygget, rommenes proporsjoner, gulv, dører, vinduer, trapper, skorstener og tak.

I forbindelse med søyler omtaler han entasis. Han beskriver det som fortykning med en italiensk betegnelse, og gir en illustrert beskrivelse av en enkel måte å bestemme entasis på. Han benytter seg av den selv.

Bok to omtaler private bygg. Palladio starter med byhus, og bruker tegninger av egne bygg som eksempler. Blant tegningene er det illustrasjoner av detaljer av fasadene og plantegninger som viser grunnplan og snitt gjennom bygget. Han forteller hvem husene er bygget for og gir en beskrivelse av hvor de ligger. Blant byhusene beskriver han huset han bygget for Paolo Almerico fordi det ligger så nær byen. Dette er idag kjent som La Rotonda og er et av Palladios aller best kjente bygg.

## Kilder
* 

* 

## Eksterne lenker
* Gjengivelse av I Quattro Libri dell'Architettura (italiensk)
Sukkevann Idrettspark

**Sukkevann Idrettspark** er et fotballstadion hvor Randesund Idrettslag spiller hjemmekampene sine. Anlegget ligger til Dvergsnesveien ved Sukkevann på Strømme i bydelen Søm/Torsvikheia i Kristiansand. På langsiden av 11-er banen er det en tribune. Det er også tennisbaner, sandvolleyballbane og en fotballbinge her. Ril (Randesund idrettslag) har sitt klubbhus her. Sukkevannshallen er også en del av idrettsparken. Hver høst blir Sebracupen arrangert på idrettsparken
Ultra

**Ultra** var en norsk matvarehuskjede i NorgesGruppen. 

Den første Ultra-butikken åpnet i 1991. I 2015 ble samtlige Ultra-butikker omprofilert til Meny.

## Referanser


## Eksterne lenker
* Offisiell hjemmeside &ndash; Norgesgruppen
Lars Wikdahl

**Lars Wikdahl** (født 23. august 1923 i Trondheim, død 1. oktober 2011 i Benidorm) var en norsk skuespiller. Han ble skuespillerelev ved Nationaltheatret i 1948, og forble engasjert ved samme teater hele sin karriere. 

Wikdahl hadde utelukkende mindre roller, og utmerket seg særlig i tusenvis av barneforestillinger. Han spilte i alle oppsetninger av *[[Reisen til Julestjernen]]* fra 1948 til og med 2007. Han var korformann med hovedansvar for statistene, seremonimester og intendant, og hadde ansvaret for teatrets kunstsamling og Kongelosjen i flere tiår. Hans siste rolle var Mannen på gården i *[[Dyrene i Hakkebakkeskogen]]* i sesongen 2008/09.

Wikdahl ble portrettert på fjernsyn i et eget TV 2-program i 1999, og på scenen i det halvdokumentariske teaterstykket *Biografi* i 2002, hvor han ble intervjuet av kjente journalister, bl.a. Sarah Natasha Melbye og Anne Sandvik Lindmo. Lars Wikdahl ble i 2005 tildelt Kongens fortjenstmedalje i gull for sitt virke ved Nationaltheatret. Han gikk av med pensjon 1. januar 2009, 85 år gammel.

## Referanser


## Eksterne lenker
*
Luis Alvarez

**Luis Walter Alvarez** (født 13. juni 1911 i San Francisco, California, død 1. september 1988 i Berkeley, California) var en amerikansk fysiker og nobelprisvinner. Alvarez mottok Nobelprisen i fysikk 1968 for sine bidrag til elementær partikkelfysikk, spesielt oppdagelsen av et stort antall resonanstilstander muliggjort gjennom utvikling av teknikken med å bruke hydrogenboblekammer og dataanalyser. Alvarez tilbrakte nesten hele sin karriere ved fakultetet ved University of California, Berkeley. Han er også kjent for sitt arbeide med kritt-paleogen-utryddelsen samme med sin sønn Walter Alvarez, som ledet til oppdagelsen av en meteoritt som årsak til masseutryddelsen av dinosaurene og overgangen mellom mesozoikum og tiden etter.

## Referanser


## Eksterne lenker

* Om Luis Alvarez
Owen Chamberlain

**Owen Chamberlain** (født 10. juli 1920 i San Francisco i California, død 28. februar 2006 i Berkeley i California) var en amerikansk fysiker og nobelprisvinner. Han mottok nobelprisen i fysikk i 1959 sammen med italieneren Emilio Segrè for deres oppdagelse av antiproton.

Han studerte fysikk ved Dartmouth College, hvor han var medlem av Theta Chi Fraternity og ved University of California i Berkeley. Han forble på skolen frem til starten av andre verdenskrig. I 1942 ble han en del av Manhattanprosjektet,  hvor han jobbet med Segrè, både ved Berkeley og ved Los Alamos i New Mexico. 

Chamberlain giftet seg med Beatrice Babette Copper (d. 1988) i 1943, og de fikk fire barn.

## Referanser


## Eksterne lenker
Meny (dagligvarekjede)

**MENY** er et norsk supermarkedskonsept innen dagligvarehandel. Kjeden er Norges største supermarkedkjede og har 187 butikker, cirka  ansatte og omsatte for 20,8 milliarder kroner i 2024. Kjeden er en del av NorgesGruppen, et av Norges største selskap og markedsleder i dagligvarebransjen. 

MENY har sin opprinnelse i Vestfold og Telemark, med kjøpmannskjedene Oluf Lorentzen som ble etablert i 1869 og Jens Evensen i 1907. Kjedene var kjent for stort vareutvalg, særlig innenfor finere kolonial og ferskvare. Den første MENY-butikken åpnet i 1992, da de to kjedene slo seg sammen under MENY-navnet. Da NorgesGruppen kjøpte MENY i 2000, ble MENY-konseptet relansert.  

Jacobs på Holtet, grunnlagt av Kolbjørn Jacobsen i 1926, ble overtatt av NorgesGruppen i 2004.

I 2015 ble Ultra og Centra-kjedene omprofilert til MENY. Ultra og Centra har sin bakgrunn fra CentraGruppen, grunnlagt av Ivar Kjell Eriksen i 1966 og solgt til NorgesGruppen i 2000. Kvalitet og service stod sentralt i CentraGruppens forretningsidé. I 2015 ble også Ultra, tidligere Centra Colosseum, omprofilert til Jacobs på Majorstuen. 

NorgesGruppen er deleier av det danske selskapet Dagrofa, og i mai 2015 gjenåpnet 120 tidligere Superbest og Eurospar-butikker i Danmark som MENY.

## Referanser


## Eksterne lenker
*
RIL

**RIL** er en forkortelse som kan referere til:
*Randesund Idrettslag
*Ranheim Idrettslag
*Røros Idrettslag
Gyldenborg

**Gyldenborg** er navnet på en bygning ved Kongsvinger festning, lokalisert utenfor murene. Den ble oppført i 2000 som administrativt hovedkvarter og undervisningsbygg for HV-04 og har blitt tildelt Forsvarets byggeskikkpris. Det er i dag ingen militær aktivitet på festningen, og bygningen er leid ut til Hedmark fylkesmuseum/Museene i Glåmdal. Utstillinger ble åpnet i 2014. Gyldenborg var også et navn som ble benyttet om skansen fra 1673 som var forløperen til festningen. Navnet viser til Ulrik Fredrik Gyldenløve.

Andre leietakere er Gandalf Kommunikasjon og Glåmdal HMS.

## Referanser


## Eksterne lenker
* Nasjonale Festningsverk
ICA AB

**ICA AB** (*Inköpscentralernas aktiebolag*) er et svensk detaljhandelskonsern som primært driver innen dagligvarebransjen. ICA driver, gjennom datterselskapene ICA Sverige og Rimi Baltic, cirka 2150 butikker i Sverige, Estland, Latvia og Litauen. Administrerende direktør og konsernsjef er Kenneth Bengtsson og styreleder er Claes-Göran Sylvén. Selskapet er børsnotert på Nasdaq OMX Stockholm.

## Historikk
Konsernet var tidligere eiet av Hakon Invest AB (40 prosent) og nederlandske Koninklijke Ahold (60 prosent). Gjennom aksjeeieravtalen som eksisterte mellom Hakon Invest og Ahold hadde begge eiere like stor innflytelse i ICA AB. Hakon Invest, som var notert på Stockholmsbörsen, drev investeringsvirksomhet med fokus på handelsorienterte selskaper i Norden. Hakon Invest var eiet med 51 prosent av ICA-handlarnas Förbund, som var en medlemsorganisasjon for alle Sveriges ICA-kjøpmenn, mens de resterende 49 prosent var eiet av enkeltstående aksjeeiere. Ahold er et holdingselskap med detaljhandelsvirksomhet først og fremst i USA og Europa. I 2013 kjøpte Hakon Invest Aholds eierandel og byttet navn til ICA Gruppen.

## Heleide selskaper
*ICA Sverige
*ICA Banken
*Rimi Baltic
*ICA Fastigheter
*Apotek Hjärtat

## Deleide selskaper

*5% av Netto Marknad AB (den svenske delen av Nettokjeden. Eid sammen med Dansk Supermarked A/S, 95%)

## Reklame
ICA har siden 2001 sendt en rekke reklamer med samme oppbygning. Før julen 2004 begynte man også å sende lignende reklamefilmer i Norge. Reklamene bygges opp rundt et butikkunivers, med en butikksjef og fire ansatte. I Norge har fire av personene i serien har vært med nesten siden starten, butikksjefen Gunnar, og de tre ansatte Marius, Tove og Tor Einar. Ganske raskt kom Lars inn i serien. Han ble etterhvert erstattet av Maria. I Sverige har man produsert over 200 reklamefilmer og har kommet i Guinness rekordbok som den lengstlevende «reklamesåpe» gjennom tidene.

## Referanser


## Eksterne lenker
* 
* Informasjon fra Royal Ahold
ICA

**ICA** og **Ica** kan vise til:

## Geografi
*Ica, by i Peru
*Içá &ndash; det brasilianske navnet på elva Putumayo (elv)

## Forkortelser
*ICA AB, svensk dagligvareselskap
*ICA Norge, norsk dagligvareselskap
*International Cartographic Association, som i Norge er representert ved GeoForum (tidligere Norges karttekniske forbund)
*Innovative Communications Alliance (Microsoft – Nortel) – Alliansen skapt for samlet forbindelser
*Irish Citizen Army (ICA), irsk paramilitær organisasjon 1913-1935
*Institute of Contemporary Arts, eit kunstsenter i gata The Mall i London.
* Engelsk forkortelse for uavhengig komponentanalyse (ICA, *independent component analysis*), en metode brukt i signalprosessering og statistisk dataanalyse.